pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อัปเดต! ถนนทางหลวงช่วงประสบภัยน้ำท่วม
วันพุธที่ 5 สิงหาคม 2563
อัปเดต! ถนนทางหลวงช่วงประสบภัยน้ําท่วม
--
#ไทยคู่ฟ้า แจ้งข่าวประชาสัมพันธ์ผู้ใช้รถใช้ถนน ล่าสุด (4 ส.ค. 2563) กรมทางหลวงได้แจ้งข้อมูลถนนทางหลวงที่ได้รับผลกระทบจากพายุซินลากู ใน 3 จังหวัด คือ เชียงราย เชียงใหม่ และเลย ดังนี้
1. จังหวัดเชียงราย
ทางหลวงหมายเลข 118 ตอน ดอยนางแก้ว – แม่สรวย น้ําล้นทางเบี่ยงโครงการก่อสร้างชํารุดเสียหาย ช่วงกม.ที่ 58 และ 61 คาดว่าจะเปิดการจราจรได้วันที่ 4 ส.ค. 63
แนะนําใช้เส้นทางเลี่ยง :
- เส้นทางที่ 1 จากจังหวัดเชียงใหม่ใช้ทางหลวงหมายเลข 11 เข้าทางหลวงหมายเลข 1 (ลําพูน – ลําปาง) เข้า พะเยา – เชียงราย
- เส้นทางที่ 2 จากจังหวัดเชียงใหม่ใช้ทางหลวงหมายเลข 1001 เข้าทางหลวงหมายเลข 1150 (พร้าว) เข้าทางหลวงหมายเลข 118 (เวียงป่าเป้า) เข้าเชียงราย
- เส้นทางที่ 3 จากจังหวัดเชียงใหม่ใช้ทางหลวงหมายเลข 107 เข้าทางหลวงหมายเลข 109 (ฝาง) เข้าทางหลวงหมายเลข 118 (แม่สรวย) เข้าสู่เชียงราย
2. จังหวัดเชียงใหม่
ทางหลวงหมายเลข 118 ตอน เชียงใหม่ – ดอยนางแก้ว น้ําป่าไหลหลากทําให้ถนนทางเบี่ยงบริเวณพื้นที่ก่อสร้างสะพานขาด ช่วงกม.ที่ 32 คาดว่าจะเปิดการจราจรได้วันที่ 5 ส.ค. 63 และ กม.35 คาดว่าจะเปิดการจราจรได้วันที่ 4 ส.ค. 63
แนะนําให้ใช้เส้นทางเลี่ยง :
- เส้นทางที่ 1 จากจังหวัดเชียงใหม่ใช้ทางหลวงหมายเลข 11 เข้าสู่ทางหลวงหมายเลข 1 (ลําพูน – ลําปาง) เข้าสู่พะเยา – เชียงราย
- เส้นทางที่ 2 จากจังหวัดเชียงใหม่ใช้ทางหลวงหมายเลข 1001 เข้าสู่ทางหลวงหมายเลข 1150 (พร้าว) เข้าสู่ทางหลวงหมายเลข 118 (เวียงป่าเป้า) เข้าสู่เชียงราย
เส้นทางที่ 3 จากจังหวัดเชียงใหม่ใช้ทางหลวงหมายเลข 107 เข้าสู่ทางหลวงหมายเลข 109 (ฝาง) เข้าสู่ทางหลวงหมายเลข 118 (แม่สรวย) เข้าสู่เชียงราย
3. จังหวัดเลย
ทางหลวงหมายเลข 2249 ตอน วังแคน – สงเปือย ช่วง กม.ที่ 20 น้ํากัดเซาะคอสะพานขาด คาดว่าเปิดการจราจรได้วันที่ 4 ส.ค. 63
แนะนําให้ใช้เส้นทางเลี่ยง :
- จากจังหวัดเลยใช้ทางหลวงหมายเลข 2249 ถึงประมาณ กม.20 เลี้ยวซ้ายเข้าถนนท้องถิ่นแล้วเลี้ยวขวาเข้าซอยมิตรสัมพันธ์ระยะทาง 1.36 กิโลเมตร เพื่อออกทางหลวงหมายเลข 2249 บริเวณ กม.21 ไปอําเภอปากชม
โดยขอให้ประชาชนผู้ใช้ทางปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด หากต้องการสอบถามสภาพเส้นทาง การจราจร หรือต้องการความช่วยเหลือ สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-“ยุติธรรม” เปิดเวทีระดมความคิดเห็นเพื่อสร้างการรับรู้ด้านกฎหมายและงานยุติธรรม สู่สาธารณชนผ่านทางช่องออกอากาศของมูลนิธิการศึกษาทางไกลผ่านดาวเทียมฯ
วันศุกร์ที่ 3 พฤศจิกายน 2560
“ยุติธรรม” เปิดเวทีระดมความคิดเห็นเพื่อสร้างการรับรู้ด้านกฎหมายและงานยุติธรรม สู่สาธารณชนผ่านทางช่องออกอากาศของมูลนิธิการศึกษาทางไกลผ่านดาวเทียมฯ
“ยุติธรรม” เปิดเวทีระดมความคิดเห็นเพื่อสร้างการรับรู้ด้านกฎหมายและงานยุติธรรม สู่สาธารณชนผ่านทางช่องออกอากาศของมูลนิธิการศึกษาทางไกลผ่านดาวเทียมฯ
ในวันศุกร์ที่ ๓ พฤศจิกายน ๒๕๖๐ เวลา ๐๙.๓๐ น.
นายวัลลภ นาคบัว ผู้อํานวยการสํานักงานกิจการยุติธรรม
เป็นประธานการประชุมคณะกรรมการดําเนินการจัดทําข้อมูลด้านกฎหมายและกระบวนการยุติธรรม
ที่เกี่ยวข้องกับประชาชนเพื่อเผยแพร่ผ่านทางช่องออกอากาศของ
มูลนิธิการศึกษาทางไกลผ่านดาวเทียมในพระบรมราชูปถัมภ์
โดยที่ประชุมได้ร่วมกันกําหนดกรอบแนวทางในการจัดทําสื่อประชาสัมพันธ์ในรูปแบบสื่อวีดิทัศน์
เพื่อสร้างการรับรู้ความเข้าใจที่ถูกต้องเกี่ยวกับความรู้ด้านกฎหมายและกระบวนการยุติธรรม
สําหรับนําไปเผยแพร่ผ่านทางช่องออกอากาศของมูลนิธิฯ
ซึ่งมีกลุ่มเป้าหมายหลัก ได้แก่ เด็กนักเรียน นักศึกษา ผู้ศึกษานอกระบบและศึกษาตามอัธยาศัย
ตลอดจนประชาชนทั่วไป
ทั้งนี้ ที่ประชุมได้เห็นชอบร่างประเภทรายการของกระทรวงยุติธรรม
สําหรับเผยแพร่ผ่านช่องออกอากาศของมูลนิธิฯ แบ่งออกเป็น ๖ ประเภท ดังนี้
๑. “ยุติธรรม” GURU : นําเสนอการให้สัมภาษณ์ของบุคคลในแวดวงงานยุติธรรม
ในประเด็นที่อยู่ในความสนใจของสังคม
๒. “กฎหมาย” รู้ไว้ใช่ว่า ? : นําเสนอการให้ความรู้ด้านกฎหมายฉบับประชาชนผ่านสื่อรูปแบบต่าง ๆ
๓. เปิดโลกยุติธรรม : นําเสนอการให้ความรู้ทางวิชาการด้านกระบวนการยุติธรรม
๔. ยุติธรรม Showcase : นําเสนอผลงานเด่นของหน่วยงานในสังกัดกระทรวงยุติธรรม
๕. ยุติธรรม Cineplex : ฉายภาพยนตร์สั้นในมิติงานยุติธรรม
และ ๖. สาระน่ารู้ : นําเสนอสาระความรู้ทั่วไปที่เป็นประโยชน์ต่อประชาชน
พร้อมทั้งขอให้ทุกหน่วยงานสํารวจสื่อประชาสัมพันธ์ในรูปแบบสื่อวีดิทัศน์
ที่ได้จัดทําในปีงบประมาณ พ.ศ. ๒๕๖๐ และที่มีแผนการผลิตสื่อประชาสัมพันธ์ฯ
ซึ่งมีลักษณะเนื้อหาสอดคล้องกับประเภทรายการดังกล่าว
โดยจัดส่งข้อมูลดังกล่าวให้ฝ่ายเลขานุการฯ เพื่อนําเสนอปลัดกระทรวงยุติธรรม
พิจารณาให้ความเห็นชอบกรอบแนวทางการจัดทําสื่อประชาสัมพันธ์
ในภาพรวมของกระทรวงยุติธรรมสําหรับเผยแพร่ผ่านช่องออกอากาศของมูลนิธิฯ ต่อไป
โดยมีนายนิมิต ทัพวนานต์ ผู้ช่วยปลัดกระทรวงยุติธรรม
ผู้แทนหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมสํานักนโยบายและยุทธศาสตร์ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว สายน้ำแห่งรัตนโกสินทร์”
วันพุธที่ 19 ธันวาคม 2561
นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว สายน้ําแห่งรัตนโกสินทร์”
นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว สายน้ําแห่งรัตนโกสินทร์”
วันนี้ (18 ธันวาคม 2561) เวลา 17.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี และรองศาสตราจารย์ นราพร จันทร์โอชา ภริยา พร้อมด้วยคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว สายน้ําแห่งรัตนโกสินทร์” โดยทุกคนต่างแต่งกายชุดไทยย้อนยุคอย่างสวยงาม
เมื่อเดินทางไปถึงบริเวณงานนายกรัฐมนตรีและภริยา พร้อมคณะรัฐมนตรีและคู่สมรสถวายราชสักการะ พระบรมราชานุสรณ์พระบาทสมเด็จพระจุลจอมเกล้าเจ้าอยู่หัว จากนั้น ร่วมถ่ายภาพเป็นที่ระลึกหน้าพระที่นั่งไอศวรรย์ทิพยอาสน์จําลอง
ต่อจากนั้น นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงานตามโซนการจัดกิจกรรม ดังนี้1. บริเวณพระลานพระราชวังดุสิตประกอบด้วย นิทรรศการ และกิจกรรมต่าง ๆ เกี่ยวกับเรื่องน้ํา และเกี่ยวข้องกับพระมหากษัตริย์ตั้งแต่รัชกาลที่ 1 ถึงรัชกาลปัจจุบัน2. โซนสนามเสือป่าการแสดงและจําหน่ายสินค้าของร้านค้าในพระบรมวงศานุวงศ์ หน่วยงานภาครัฐ หน่วยงานภาคเอกชน รวมถึงร้านของกรมราชทัณฑ์ ซึ่งเป็นผลิตภัณฑ์จากฝีมือผู้ต้องขัง และ3. โซนร้านอาหารจําหน่ายอาหารไทยโบราณ อาหารชาววัง และอาหารพื้นบ้านจาก 4 ภาค โดยแบ่งเป็นตลาดน้ํา และตลาดบก นอกจากนี้จะมีการจัดแสดงสาธิตเกี่ยวกับศิลปวัฒนธรรมท้องถิ่น ภูมิปัญญาชาวบ้านของชุมชนต่าง ๆ จากทั่วทุกภูมิภาคของประเทศ
โอกาสนี้ นายกรัฐมนตรีและภริยา พร้อมด้วยคณะรัฐมนตรีและคู่สมรสเยี่ยมชมร้านจิตอาสา 904 และร้านค้าภายในตลาดน้ําในฝัน รวมถึงเยี่ยมชมร้านมูลนิธิศิลปาชีพฯ ร้านค้าในพระบรมวงศานุวงศ์ พร้อมกันนี้ นายกรัฐมนตรีได้ร่วมซื้อสลากอุ่นไอรัก และตักมัจฉาพาโชค โดยนายกรัฐมนตรีได้ผลิตภัณฑ์นมจากวังสวนจิตรลดา กระเป๋าผ้าอุ่นไอรัก และเสื้อยืดอุ่นไอรัก จากนั้น ได้ชมการสาธิตการกวนกาละแม และรับประทานอาหาร ณ ตลาดบกวิถีไทย 4 ภาค ก่อนเดินทางกลับ
-----------------------------------------------------
รัฐบาลไทย-ข่าวทำเนียบรัฐบาล-มท. ร่วมกับ 22 หน่วยงาน ลงนามบันทึกข้อตกลง “ความร่วมมือเสริมสร้างการรับรู้สู่ชุมชน”   เสริมสร้างการรับรู้ให้กับประชาชน เพื่อการพัฒนาที่ยั่งยืน
วันอังคารที่ 12 กุมภาพันธ์ 2562
มท. ร่วมกับ 22 หน่วยงาน ลงนามบันทึกข้อตกลง “ความร่วมมือเสริมสร้างการรับรู้สู่ชุมชน”   เสริมสร้างการรับรู้ให้กับประชาชน เพื่อการพัฒนาที่ยั่งยืน
มท. ร่วมกับ 22 หน่วยงาน ลงนามบันทึกข้อตกลง “ความร่วมมือเสริมสร้างการรับรู้สู่ชุมชน”
เสริมสร้างการรับรู้ให้กับประชาชน เพื่อการพัฒนาที่ยั่งยืน
วันนี้ (11 ก.พ. 2562) เวลา 13.30 น. พลเอก ประยุทธ์ จันทร์โอชา นายกรัฐมนตรี เป็นประธานสักขีพยาน
พิธีลงนามบันทึกข้อตกลงความร่วมมือเสริมสร้างการรับรู้สู่ชุมชน และปาฐกถาพิเศษ เรื่อง “การสร้างการรับรู้สู่ชุมชนเพื่อการพัฒนาที่ยั่งยืน” โดยมี พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายกฤษฎา บุญราช รัฐมนตรีว่าการกระทรวงเกษตรและสหกรณ์ นายธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ นายสุธี มากบุญ รัฐมนตรีช่วยว่าการกระทรวงมหาดไทย และพลเอก วิลาส อรุณศรี เลขาธิการนายกรัฐมนตรี ร่วมเป็นสักขีพยาน โอกาสนี้ นายฉัตรชัย พรหมเลิศ ปลัดกระทรวงมหาดไทย พร้อมด้วยปลัดกระทรวงทุกกระทรวง อธิบดีกรมประชาสัมพันธ์ และเลขาธิการกองอํานวยการรักษาความมั่นคงภายในราชอาณาจักร ร่วมลงนามบันทึกข้อตกลง ณ ตึกสันติไมตรี ทําเนียบรัฐบาล
นายฉัตรชัย พรหมเลิศ เปิดเผยว่า พลเอก ประยุทธ์ จันทร์โอชา นายกรัฐมนตรี มีข้อสั่งการให้กระทรวงมหาดไทยเป็นหน่วยงานหลักในการสร้างการรับรู้แก่ประชาชนระดับชุมชนและท้องถิ่น ให้มีความรู้ความเข้าใจเกี่ยวกับนโยบายต่างๆ ของรัฐบาล โดยให้แต่ละส่วนราชการจัดทําและส่งข้อมูลข่าวสารที่เกี่ยวข้องกับการดําเนินนโยบายสําคัญของรัฐบาล มาตรการแก้ไขปัญหาความเดือดร้อนของประชาชน และการแจ้งเตือนภัยต่างๆ ให้เป็นภาษาที่กระชับ
และเข้าใจง่าย ซึ่งกระทรวงมหาดไทยได้กําหนดแนวทางสร้างการรับรู้สู่ชุมชน ผ่านกลไกการขับเคลื่อนของกระทรวงมหาดไทยทุกระดับด้วยช่องทางการสื่อสารที่หลากหลาย เช่น เวทีประชาคม การลงพื้นที่ตรวจเยี่ยมพบปะประชาชน การสื่อสารผ่านวิทยุและโทรทัศน์เครือข่ายกรมประชาสัมพันธ์ วิทยุชุมชน การสื่อสารด้วยระบบออนไลน์ เช่น Facebook, Line และ Youtube เป็นต้น รวมถึงการสื่อสารผ่านหอกระจายข่าวที่ใช้การอยู่ในปัจจุบัน จํานวน 72,687 หมู่บ้าน เพื่อให้ประชาชนมีความรู้ ความเข้าใจที่ถูกต้อง และได้รับข้อมูลประกอบการตัดสินใจ เพื่อเข้ามีส่วนร่วมในการแก้ไขปัญหาและพัฒนาพื้นที่ ซึ่งเป็นไปตามแนวทาง “ประชารัฐ” ที่ต้องการให้ทุกภาคส่วนทั้งภาครัฐ ภาคเอกชน ภาคประชาชน และภาคการศึกษาเข้ามามีส่วนร่วมในการพัฒนาประเทศ รวมทั้งเป็นโอกาสในการพัฒนาตนเองของประชาชนและชุมชน เพื่อยกระดับการพัฒนาให้เกิดความยั่งยืน
สําหรับความร่วมมือในครั้งนี้ ทุกส่วนราชการจะดําเนินการจัดทําข้อมูลข่าวสารที่เกี่ยวกับการดําเนินตามนโยบายของรัฐบาลที่อยู่ในความรับผิดชอบของส่วนราชการจัดส่งไปยังประชาชนในระดับพื้นที่ โดยใช้ภาษาที่เข้าใจง่าย กระชับและเป็นมาตรฐานเดียวกัน เพื่อการสร้างความเข้าใจให้กับประชาชน รวมทั้งจะร่วมกันส่งเสริมและพัฒนาบุคลากร เจ้าหน้าที่และเครือข่ายอาสาสมัครเสริมสร้างการรับรู้ ความรู้ และความเข้าใจให้แก่ประชาชนในระดับพื้นที่ ทําหน้าที่เป็นหลักในการนําเสนอข้อมูลข่าวสารของส่วนราชการต่างๆ และสามารถตอบคําถามให้กับประชาชนในพื้นที่ เพื่อให้เกิดความเข้าใจที่ถูกต้องในนโยบายรัฐบาลและการดําเนินงานของส่วนราชการต่างๆ ต่อไป
รัฐบาลไทย-ข่าวทำเนียบรัฐบาล-นายกรัฐมนตรี สั่งการทุกหน่วยงานเฝ้าระวังเรื่องอัคคีภัยที่อาจจะเกิดขึ้นตามพื้นที่ต่าง ๆ โดยรองนายกฯ สั่งการหน่วยงานที่เกี่ยวข้องดูแลอำนวยความสะดวกประชาชนในช่วงเทศกาลสงกรานต์
วันอังคารที่ 4 เมษายน 2560
นายกรัฐมนตรี สั่งการทุกหน่วยงานเฝ้าระวังเรื่องอัคคีภัยที่อาจจะเกิดขึ้นตามพื้นที่ต่าง ๆ โดยรองนายกฯ สั่งการหน่วยงานที่เกี่ยวข้องดูแลอํานวยความสะดวกประชาชนในช่วงเทศกาลสงกรานต์
ผุ้ช่วยโฆษกฯ เผยนายกรัฐมนตรี สั่งการทุกหน่วยงานเฝ้าระวังเรื่องอัคคีภัยที่อาจจะเกิดขึ้นตามพื้นที่ต่าง ๆ โดยรองนายกฯ ฝ่ายความมั่นคง สั่งการหน่วยงานที่เกี่ยวข้องดูแลความปลอดภัย อํานวยความสะดวกประชาชนในช่วงเทศกาลสงกรานต์
วันนี้ ( 4 เม.ย. 60) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่ พลเอก ประวิตร วงษ์สุวรรณ รองนายกรัฐมนตรี (ด้านฝ่ายความมั่นคง) และรัฐมนตรีว่าการกระทรวงกลาโหม แจ้งให้ที่ประชุมฯ รับทราบถึงงานที่กํากับดูแลโดยเฉพาะในช่วงเทศกาลสงกรานต์ ว่า ได้สั่งการให้ทุกหน่วยงานที่เกี่ยวข้องบูรณาการการปฏิบัติงานอย่างเต็มกําลังความสามารถ โดยให้เพิ่มความเข้มงวดมาตรการรักษาความปลอดภัย รวมทั้งเน้นงานด้านการข่าวและเพิ่มการเฝ้าระวังการก่อวินาศกรรม การป้องกันเหตุในจุดเสี่ยงต่าง ๆ ทั้งในส่วนของสนามบิน สถานีรถไฟ รถไฟฟ้า สถานีขนส่งผู้โดยสาร ท่าเรือ ย่านชุมชน หรือศูนย์การค้าที่จะมีประชาชนไปอยู่รวมกันเป็นจํานวนมาก
ขณะเดียวกัน ได้สั่งการให้มีการจัดตั้งศูนย์อํานวยการในพื้นที่จัดงานซึ่งจะมีประชาชนเข้าไปร่วมงาน และในอุทยานแห่งชาติทุกแห่ง ตลอดจนบูรณาการกําลังเจ้าหน้าที่ทุกฝ่ายให้จัดทําแผนเผชิญเหตุและมีการซักซ้อมการปฏิบัติเสมือนจริง รวมถึงให้มีการตรวจสอบกล้องวงจรปิด และไฟฟ้าส่องสว่าง ให้มีความพร้อมทุกจุดและสามารถใช้การได้อย่างมีประสิทธิภาพ นอกจากนี้ ได้สั่งการให้สํานักงานตํารวจแห่งชาติ บังคับใช้มาตรการและกฎหมายต่าง ๆ อย่างเคร่งครัด ทั้งในการแก้ไขปัญหา การขับขี่ยานพาหนะ และการเพิ่มประสิทธิภาพการบังคับใช้กฎหมายว่าด้วยการจราจรทางบก พร้อมทั้ง ได้กําชับตํารวจทางหลวงดูแลถนนทุกเส้นทางที่อยู่ในความรับผิดชอบให้มีการประสานส่วนราชการและภาคเอกชนที่มีพื้นที่ริมถนนสายหลัก เพื่อใช้เป็นที่พักผ่อน หรือที่พักรถของประชาชนในระหว่างเดินทางช่วงเทศกาลสงกรานต์ โดยได้สั่งการให้กระทรวงต่าง ๆ ดําเนินการ ดังนี้ กระทรวงคมนาคม สํารวจ ตรวจสอบ ปรับปรุงซ่อมแซมถนน จุดตัดทางรถไฟ การขนส่งทางน้ําและทางอากาศให้มีความปลอดภัยต่อการสัญจรของประชาชนและนักท่องเที่ยว
กระทรวงกลาโหมและเหล่ากองทัพซึ่งมีที่ตั้งหน่วยติดกับถนนสายหลัก ให้จัดตั้งจุดตรวจ จุดบริการประชาชน และจุดพักรถ เพื่ออํานวยความสะดวกด้านการจราจรในทุกเส้นทาง โดยให้ประสานการปฏิบัติกับตํารวจทางหลวงและฝ่ายปกครองที่เกี่ยวข้อง กระทรวงสาธารณสุข เตรียมความพร้อมด้านการตอบสนองหลังเกิดอุบัติเหตุ
ขณะที่ นายกรัฐมนตรี ได้สั่งการเพิ่มเติมว่าให้ทุกหน่วยงานที่เกี่ยวข้องดูแลและเฝ้าระวังในเรื่องของอัคคีภัยที่อาจจะเกิดขึ้นตามพื้นที่ต่าง ๆ รวมถึงคลังอาวุธด้วย
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาล สั่งกวาดล้างการบังคับค้าประเวณีเด็กทั่วประเทศและคงเข้มมาตรการบังคับใช้กฎหมายกับกลุ่มอิทธิพลและเครือข่ายอย่างต่อเนื่อง
วันอาทิตย์ที่ 21 พฤษภาคม 2560
รัฐบาล สั่งกวาดล้างการบังคับค้าประเวณีเด็กทั่วประเทศและคงเข้มมาตรการบังคับใช้กฎหมายกับกลุ่มอิทธิพลและเครือข่ายอย่างต่อเนื่อง
รัฐบาล สั่งกวาดล้างการบังคับค้าประเวณีเด็กทั่วประเทศและคงเข้มมาตรการบังคับใช้กฎหมายกับกลุ่มอิทธิพลและเครือข่ายอย่างต่อเนื่อง
รัฐบาล สั่งกวาดล้างการบังคับค้าประเวณีเด็กทั่วประเทศและคงเข้มมาตรการบังคับใช้กฎหมายกับกลุ่มอิทธิพลและเครือข่ายอย่างต่อเนื่อง วอนประชาชนมีส่วนร่วมแจ้งเบาะแส
พลตรี คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้สั่งการให้สํานักงานตํารวจแห่งชาติ กวาดล้างการบังคับค้าประเวณีเด็กในทุกพื้นที่ทั่วประเทศ เพื่อให้เป็นไปตามนโยบายของนายกรัฐมนตรี โดยให้ติดตามและประสานกับกระทรวงพัฒนาความมั่นคงของมนุษย์คุ้มครองและเยียวยาแก่เด็กที่ตกเป็นเหยื่อ ควบคู่กันไปอย่างใกล้ชิด พร้อมทั้งให้สืบขยายผลเชื่อมโยงไปถึงกระบวนการค้ามนุษย์ที่อยู่เบื้องหลังและดําเนินการตามกฎหมายอย่างเด็ดขาด
ขณะเดียวกัน พลเอก ประวิตร ได้กําชับและเน้นย้ําให้ฝ่ายความมั่นคง ทั้งทหารตํารวจและฝ่ายปกครองคงความร่วมมือกันอย่างเข้มข้นและต่อเนื่อง ในการบังคับใช้กฎหมายปราบปรามผู้มีอิทธิพล พร้อมทั้งจับตา ติดตามและขยายผล งานข่าวลงลึกไปถึงเครือข่ายความเชื่อมโยงที่เกี่ยวข้องกับทั้ง 16 ฐานความผิด โดยเฉพาะกลุ่มที่เป็นเหตุของปัญหาของการบั่นทอนเสถียรภาพและสร้างความรุนแรงในสังคม.การข่มขู่ คุกคามจํากัดสิทธิเสรีภาพของประชาชน อันได้แก่ การค้ายาเสพติด การลักลอบค้าอาวุธสงคราม มือปืนรับจ้างและการรับจ้างทวงหนี้โดยการข่มขู่ใช้กําลัง ....รวมถึงกลุ่มที่เป็นสาเหตุของปัญหาการละเมิดสิทธิมนุษยชนและการค้ามนุษย์ ที่มีการล่อลวงแรงงานไปยังต่างประเทศ การลักลอบนําคนเข้า-ออกประเทศโดยผิดกฎหมาย และการลักลอบค้าประเวณี เป็นต้น
พลตรี คงชีพ กล่าวเพิ่มเติมว่า ผลการดําเนินงานล่าสุดตั้งแต่ ต.ค.59 ถึงปัจจุบัน เจ้าหน้าที่ตํารวจ ทหาร ฝ่ายปกครองและ ได้ร่วมกันสืบค้น จับกุมและยึดอาวุธปืนทั่วประเทศได้จํานวนเกือบ 20,000 กระบอก ร่วมกับหน่วยงานปปส.จับกุมเครือข่ายค้ายาเสพติดรายใหญ่ที่เชื่อมโยงทั้งในและนอกประเทศอย่างต่อเนื่องกว่า 10 ล้านเม็ดและกําลังขยายผลไปถึงขบวนการฟอกเงินที่เกี่ยวข้อง รวมทั้งสืบสวนจับกุมผู้มีอิทธิพลฐานความผิดอื่นๆ เช่น ขบวนการอาชญากรข้ามชาติที่เชื่อมโยงการสนับสนุนจากกลุ่มบุคคลในประเทศ ดังที่ปรากฏเป็นข่าวอย่างต่อเนื่อง
พร้อมกับขอยืนยันว่า รัฐบาลโดยเจ้าหน้าที่ฝ่ายความมั่นคง ยังคงความพยายามหลักร่วมกันอย่างเต็มที่ ในการดูแลสภาพแวดล้อมความมั่นคงปลอดภัยในชีวิตของประชาชน ให้สามารถดํารงชีวิตและประกอบอาชีพได้อย่างปกติสุข บนพื้นฐานเสรีภาพและความเป็นธรรมที่เสมอภาคเท่าเทียมกันภายใต้กรอบกฎหมาย ควบคู่กับการเปิดพื้นที่ทางสังคมให้ประชาชนเข้ามามีส่วนร่วมแก้ปัญหาความมั่นคงในทุกมิติให้มากขึ้น จึงขอความร่วมมือประชาชนทุกคน ได้ร่วมให้เบาะแสกับเจ้าหน้าที่รัฐ ถึงปัญหาที่อาจกระทบต่อความไม่มั่นคง ปลอดภัยของครอบครัวและสังคมรอบตัวจากกลุ่มอิทธิพลต่างๆเพื่อเป็นส่วนหนึ่งของการมีส่วนร่วมดูแลกันและกัน
รัฐบาลไทย-ข่าวทำเนียบรัฐบาล-นายกฯ ย้ำรัฐเร่งแก้ไขปัญหาราคายางตกต่ำ เน้นผลักดันการใช้ยางในประเทศควบคู่เจรจากับผู้ผลิตยางรายใหญ่ของโลก ชี้เตรียมถกประเด็นหาข้อสรุปเบื้องต้นในสัปดาห์นี้
วันอาทิตย์ที่ 3 ธันวาคม 2560
นายกฯ ย้ํารัฐเร่งแก้ไขปัญหาราคายางตกต่ํา เน้นผลักดันการใช้ยางในประเทศควบคู่เจรจากับผู้ผลิตยางรายใหญ่ของโลก ชี้เตรียมถกประเด็นหาข้อสรุปเบื้องต้นในสัปดาห์นี้
นายกรัฐมนตรีย้ํารัฐเร่งแก้ไขปัญหาราคายางตกต่ํา เน้นผลักดันการใช้ยางในประเทศควบคู่เจรจากับผู้ผลิตยางรายใหญ่ของโลก ชี้เตรียมถกประเด็นหาข้อสรุปเบื้องต้นในสัปดาห์นี้
วันนี้ (3 ธันวาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงปัญหาราคายางพาราตกต่ําและข้อเสนอการแก้ไขปัญหาของนักการเมืองที่ต้องการให้รัฐบาลพูดคุยกับผู้ผลิตยางรายใหญ่ของโลก ทั้งมาเลเซียและอินโดนีเซีย ว่า ที่ผ่านมารัฐบาลได้ดําเนินการแล้ว และทํามาอย่างต่อเนื่องผ่านการประชุมร่วมกันของคณะกรรมการบริษัทร่วมทุนยางพาราระหว่างประเทศ จํากัด ภายใต้กรอบการทํางานของสภาไตรภาคียางระหว่างประเทศ (ITRC)
"ล่าสุดได้ร่วมกันวิเคราะห์ถึงสถานการณ์ความต้องการใช้ยางและปริมาณยางในตลาด ปัจจัยที่มีผลต่อราคา เช่น สภาพภูมิอากาศ ราคาน้ํามันดิบและสินค้าโภคภัณฑ์อื่น ๆ ที่ปรับตัวสูงขึ้น และทั้ง 3 ประเทศตกลงใจร่วมกันที่จะเพิ่มปริมาณการใช้ยางในประเทศให้มากขึ้น รวมทั้งจะทําทุกวิถีทางเพื่อผลักดันให้ราคายางกลับเข้าสู่สภาวะที่ควรจะเป็น”
นายกรัฐมนตรีเน้นย้ําว่า รัฐบาลให้ความสําคัญกับเรื่องนี้และไม่ได้นิ่งนอนใจ แต่การทํางานให้เกิดผลสําเร็จต้องใช้เวลา เพราะเรื่องราคายางมีความเกี่ยวพันกับตลาดโลกด้วย ขณะนี้ได้เร่งรัดให้หน่วยงานของรัฐใช้ยางในประเทศมากขึ้น พร้อมกับพูดคุยกับทั้ง 2 ประเทศอย่างใกล้ชิด เพื่อให้เกษตรกรรายย่อยมีรายได้และความเป็นอยู่ที่ดีขึ้น
ทั้งนี้ ได้มอบหมายให้รัฐมนตรีว่าการและรัฐมนตรีช่วยว่าการกระทรวงเกษตรและสหกรณ์คนใหม่ไปพิจารณาหาทางแก้ไขปัญหายางพาราทั้งระบบ โดยมีแนวทางเบื้องต้นว่า จะดูแลที่ตัวเกษตรกรเป็นหลักเพื่อไม่ให้กระทบกลไกตลาด เช่น ส่งเสริมการรวมกลุ่มเป็นสถาบันหรือองค์กร แปรรูปยางขั้นต้น ชะลอการขายน้ํายาง การจัดโซนนิ่งการปลูกยางและลดพื้นที่ปลูก โดยเน้นต้นยางที่หมดอายุ และหากเกษตรกรหันไปปลูกพืชชนิดอื่นจะได้รับการสงเคราะห์จากหน่วยงานรัฐเป็นพิเศษ เป็นต้น
“ในสัปดาห์นี้จะมีการพูดคุยถึงสถานการณ์ราคายางและแนวทางการแก้ไขปัญหา ทั้งในการประชุมคณะรัฐมนตรี และการหารือร่วมกันระหว่างกระทรวงเกษตรและสหกรณ์กับแกนนําเกษตรกรชาวสวนยางทั่วประเทศ จึงเชื่อว่าหากทุกฝ่ายเปิดใจรับฟังความคิดเห็นซึ่งกันและกัน มองปัญหาร่วมกันอย่างเข้าใจ ก็จะสามารถหาข้อสรุปที่เป็นประโยชน์ต่อการแก้ไขปัญหาเฉพาะหน้าและระยะยาวได้อย่างราบรื่น”
--------------------------------------
รัฐบาลไทย-ข่าวทำเนียบรัฐบาล-รองนายกฯ ประจินฯ ตรวจเยี่ยมโครงการ “เน็ตประชารัฐ” ในพื้นที่นครศรีธรรมราช
วันจันทร์ที่ 20 สิงหาคม 2561
รองนายกฯ ประจินฯ ตรวจเยี่ยมโครงการ “เน็ตประชารัฐ” ในพื้นที่นครศรีธรรมราช
รองนายกฯ ประจินฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วย นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) และคณะ ลงพื้นที่ตรวจเยี่ยมโครงการ “เน็ตประชารัฐ” ของกระทรวงดิจิทัลฯ ที่บ้านศาลาสามหลัง หมู่ 7 ตําบลสระแก้ว อําเภอท่าศาลาจังหวัดนครศรีธรรมราช โดยรัฐบาลให้ความสําคัญกับการสร้างการรับรู้แก่ประชาชนในโครงการดังกล่าวเป็นอย่างยิ่ง เพื่อให้เกิดการใช้ประโยชน์อย่างคุ้มค่า มีประสิทธิภาพ และรู้เท่าทัน โดยกระทรวงดิจิทัลฯ ได้บูรณาการการทํางานร่วมกับกระทรวงศึกษาธิการ กระทรวงมหาดไทย และสํานักนายกรัฐมนตรี ในการสร้างความรู้ความเข้าใจเพื่อให้เกิดการใช้ประโยชน์จากเน็ตประชารัฐ รวมถึงการจัดทําคู่มือพัฒนาความสําเร็จกับเน็ตประชารัฐ สําหรับใช้ในการฝึกอบรมครูของสํานักงานส่งเสริมการศึกษานอกระบบและการศึกษาตามอัธยาศัย (กศน.) กว่า 1,000 คน เพื่อเป็นวิทยากร แกนนําสร้างการรับรู้การใช้ประโยชน์ให้กับผู้นําชุมชนอีกกว่า 100,000 คน และขยายผลในเชิงลึกโดยจัดอบรมเชิงปฏิบัติการ (Work Shop) ให้กับประชาชนผู้สนใจ ผู้ประกอบการ และกลุ่มอาชีพในแต่ละชุมชนที่มีความพร้อมต่อไป ทั้งนี้ การลงพื้นที่ในครั้งนี้ บริษัท ทีโอที จํากัด (มหาชน) รัฐวิสาหกิจในสังกัดกระทรวงฯ ยังได้ร่วมออกบูธแสดงการขยายผลการใช้ประโยชน์จากโครงข่ายเน็ตประชารัฐทั้งในด้านการอบรมของครู กศน. และประโยชน์ในด้านเศรษฐกิจ โดยมีเยาวชนต้นกล้าประชารัฐจากโครงการ “TOT Young Club” ร่วมนําเสนอผลิตภัณฑ์ชุมชน ซึ่งมีการใช้ประโยชน์จากการนําเทคโนโลยีและนวัตกรรมดิจิทัลมาพัฒนาการทําตลาดออนไลน์ผ่านโครงการ TYC e-Commerce สร้างความเข้มแข็งและยั่งยืนให้ชุมชนอีกด้วย เมื่อวันที่ 20 สิงหาคม 2561
*******************
รัฐบาลไทย-ข่าวทำเนียบรัฐบาล-มท. จัดทำยุทธศาสตร์การดำเนินความสัมพันธ์เมืองพี่เมืองน้อง (Sister City) ในระดับจังหวัด
วันอังคารที่ 28 สิงหาคม 2561
มท. จัดทํายุทธศาสตร์การดําเนินความสัมพันธ์เมืองพี่เมืองน้อง (Sister City) ในระดับจังหวัด
มท. จัดทํายุทธศาสตร์การดําเนินความสัมพันธ์เมืองพี่เมืองน้อง
(Sister City) ในระดับจังหวัด
วันนี้ (27 สิงหาคม 2561) เวลา 14.00 น. ณ โรงแรมอโนมา แกรนด์ กรุงเทพฯ นายปวิณ ชํานิประศาสน์ รองปลัดกระทรวงมหาดไทยเป็นประธานการประชุมสัมมนาของกระทรวงมหาดไทย เพื่อจัดทํายุทธศาสตร์การดําเนินความสัมพันธ์เมืองพี่เมืองน้อง (Sister City)ในระดับจังหวัด ซึ่งกระทรวงมหาดไทยได้ดําเนินการอบรมสัมมนาระหว่างวันที่ 27 – 28 สิงหาคม 2561 โดยมีผู้เข้าร่วมประชุม ประกอบด้วย ผู้แทนจากจังหวัด ตัวแทนหน่วยงานกระทรวงการต่างประเทศ กระทรวงพาณิชย์ กระทรวงอุตสาหกรรม สภาหอการค้า
นายปวิณ ชํานิประศาสน์ รองปลัดกระทรวงมหาดไทย ได้กล่าวมอบนโยบายให้กับผู้เข้าร่วมการประชุมสัมมนาถึงแนวทางการดําเนินงานของกระทรวงมหาดไทยในระดับจังหวัด โดยการสถาปนาความสัมพันธ์เมืองพี่เมืองน้อง จังหวัดจะต้องคํานึงถึงความเหมาะสมในการจับคู่ความสัมพันธ์กับจังหวัดหรือหน่วยการปกครองของต่างประเทศ อาทิ ความสอดคล้องกันทางด้านประวัติศาสตร์ วัฒนธรรม ความเชื่อมโยงทางเศรษฐกิจซึ่งจะสามารถขยายความร่วมมือกันได้ในอนาคต โดยคู่ความสัมพันธ์จะต้องมีฐานะเทียบเท่าจังหวัดของไทย อาทิ มลรัฐ มณฑล นคร ฯลฯ และอยู่บนพื้นฐานของหลักการความสมศักดิ์ศรี เป็นประโยชน์ และมีความยั่งยืน ซึ่งทั้งสองฝ่ายจะต้องมีศักยภาพ ในการร่วมมือกันอย่างเป็นรูปธรรมในระยะยาว รวมทั้งจังหวัดจะต้อง มีการเตรียมความพร้อมด้านแผนงาน งบประมาณ บุคลากร และกลไกในการติดตาม ประเมินผล และภายหลังการสถาปนาความสัมพันธ์ฯ รวมถึงได้เปิดเผยว่ากระทรวงมหาดไทยร่วมกับกระทรวงการต่างประเทศอยู่ระหว่างร่วมกันยกร่างหลักเกณฑ์ แนวทางปฏิบัติ และขั้นตอน ในการสถาปนาความสัมพันธ์เมืองพี่เมืองน้อง (Sister City)ในระดับจังหวัดเพื่อเป็นแนวทางให้ผู้ปฏิบัติงานระดับพื้นที่สามารถดําเนินการได้ไปในทิศทางเดียวกัน อันจะก่อให้เกิดการสร้างความสัมพันธ์กับประเทศเพื่อนบ้าน การพัฒนาพื้นที่ ได้อย่างยั่งยืนต่อไป
สําหรับการดําเนินความสัมพันธ์เมืองพี่เมืองน้องเป็นนโยบายหนึ่งที่รัฐบาลให้ความสําคัญตามมติคณะรัฐมนตรีเมื่อวันที่ 8 สิงหาคม 2560เห็นชอบในหลักการให้จังหวัดของไทยสามารถดําเนินการสถาปนาความสัมพันธ์ ในระดับจังหวัดของไทยกับจังหวัด/เมือง/มณฑลของทุกประเทศ และมติคณะรัฐมนตรีเมื่อวันที่ 22 สิงหาคม 2560ได้มีมติให้กระทรวงมหาดไทย (จังหวัดที่ได้สถาปนาความสัมพันธ์แล้ว) พิจารณาดําเนินจัดกิจกรรมภายใต้ การสถาปนาความสัมพันธ์ ฯ ให้เกิดผลเป็นรูปธรรมและเป็นประโยชน์แก่ทั้งสองฝ่ายอย่างเหมาะสม และต่อเนื่อง กระทรวงมหาดไทยจึงได้ดําเนินการจัดประชุมสัมมนาโครงการจัดทํายุทธศาสตร์การดําเนินความสัมพันธ์เมืองพี่เมืองน้อง(Sister City)ในระดับจังหวัด เพื่อรับฟังความคิดเห็น ข้อเสนอแนะ และให้ผู้แทนระดับจังหวัดร่วมกันจัดทําร่างยุทธศาสตร์การดําเนินความสัมพันธ์เมืองพี่เมืองน้องของกระทรวงมหาดไทยในระดับจังหวัดเพื่อเป็นแนวทางการดําเนินการระดับจังหวัดในการขับเคลื่อนการดําเนินความสัมพันธ์ภายใต้กรอบเมืองพี่เมืองน้อง (Sister City)ให้เกิดผลอย่างเป็นรูปธรรมในระยะยาว มีความต่อเนื่อง และเป็นประโยชน์ต่อการพัฒนาทั้งในระดับพื้นที่ และระดับประเทศในภาพรวม ปัจจุบันกระทรวงมหาดไทย ผ่านการดําเนินงานระดับจังหวัดได้มีการสถาปนาความสัมพันธ์เมืองพี่เมืองน้องกับจังหวัดของต่างประเทศแล้วจํานวน 89 คู่ 38 จังหวัด เป็นประเทศเพื่อนบ้าน 17 คู่ สาธารณรัฐประชาชนจีน 35 คู่ ประเทศอื่น ๆ 37 คู่ และอยู่ระหว่างการดําเนินการจํานวน 47 คู่ 22 จังหวัด